ดีทรอยต์

**ดีทรอยต์** (;  ,  ) เป็นนครที่มีประชากรมากที่สุดในรัฐมิชิแกนของสหรัฐ ตัวเมืองตั้งอยู่บนฝั่งแม่น้ำดีทรอยต์ ตรงข้ามกับเมืองวินด์เซอร์ของประเทศแคนาดา ดีทรอยต์เป็นนครที่มีประชากรมากที่สุดเป็นอันดับที่ 26 ในสหรัฐ และเป็นนครที่ใหญ่ที่สุดของสหรัฐที่ตั้งอยู่บนพรมแดนแคนาดา–สหรัฐ โดยมีประชากร 639,111 คน จากการทำสำมะโนประชากรสหรัฐ ค.ศ. 2020 เขตเมโทรดีทรอยต์ซึ่งมีประชากรกว่า 4.4 ล้านคน เป็นเขตมหานครที่ใหญ่ที่สุดเป็นอันดับที่ 14 ของประเทศ และใหญ่เป็นอันดับสองในมิดเวสต์ (รองจากเขตมหานครชิคาโก) ดีทรอยต์เป็นที่ตั้งเคาน์ตี้ของเวนเคาน์ตี้ และเป็นศูนย์กลางทางวัฒนธรรมที่สำคัญซึ่งเป็นที่รู้จักจากการอุทิศตนให้แก่ดนตรี ศิลปะ สถาปัตยกรรม และการออกแบบ นอกเหนือจากประวัติศาสตร์ด้านยานยนต์และอุตสาหกรรมอันโดดเด่น

ใน ค.ศ. 1701 นักสำรวจชาวฝรั่งเศส อ็องตวน เดอ ลา มอต กาดียัก และ อัลฟอนซ์ เดอ ตงตี ได้ก่อตั้ง ฟอร์ตพอนชาร์เทรนดูเดทรอยต์ ในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 เมืองนี้ได้กลายเป็นศูนย์กลางอุตสาหกรรมที่สำคัญ ณ ใจกลางภูมิภาคเกรตเลกส์ ประชากรของเมืองเพิ่มขึ้นจนกลายเป็นเมืองที่ใหญ่ที่สุดเป็นอันดับสี่ของประเทศภายใน ค.ศ. 1920 พร้อมกับการขยายตัวของอุตสาหกรรมยานยนต์ในช่วงต้นคริสต์ศตวรรษที่ 20 หนึ่งในลักษณะเด่นที่สำคัญคือ แม่น้ำดีทรอยต์ ซึ่งได้กลายเป็นศูนย์กลางการค้าที่พลุกพล่านที่สุดในโลก ในช่วงกลางคริสต์ศตวรรษที่ 20 ดีทรอยต์เข้าสู่สภาวะความเสื่อมโทรมของเมืองซึ่งยังคงดำเนินมาจนถึงปัจจุบัน อันเป็นผลมาจากการปรับโครงสร้างทางอุตสาหกรรม การสูญเสียงานในอุตสาหกรรมยานยนต์ และการขยายตัวของเขตชานเมืองอย่างรวดเร็ว นับตั้งแต่มีประชากรสูงสุดที่ 1.85 ล้านคนในการทำสำมะโนประชากรสหรัฐ ค.ศ. 1950 จำนวนประชากรของดีทรอยต์ได้ลดลงมากกว่าร้อยละ 65 ใน ค.ศ. 2013 ดีทรอยต์กลายเป็นเมืองที่ใหญ่ที่สุดในสหรัฐที่ยื่นฟ้องล้มละลาย แต่ประสบความสำเร็จในการพ้นจากสภาวะดังกล่าวใน ค.ศ. 2014 ใน ค.ศ. 2025 สำนักสำมะโนประชากรสหรัฐรายงานว่าประชากรของดีทรอยต์เติบโตขึ้นเป็นปีที่สองติดต่อกัน และเป็นผู้นำในการเติบโตของประชากรในรัฐมิชิแกนเป็นครั้งแรกนับตั้งแต่คริสต์ทศวรรษ 1950

ดีทรอยต์เป็นเมืองท่าบนแม่น้ำดีทรอยต์ ซึ่งเป็นหนึ่งในสี่ช่องแคบที่สำคัญที่เชื่อมต่อระบบเกรตเลกส์เข้ากับเส้นทางเดินเรือเซนต์ลอว์เรนซ์ เมืองนี้เป็นเสาหลักของเศรษฐกิจระดับภูมิภาคที่ใหญ่เป็นอันดับสามในมิดเวสต์ และใหญ่เป็นอันดับที่ 16 ในสหรัฐ นอกจากนี้ ดีทรอยต์ยังเป็นที่รู้จักกันดีในฐานะศูนย์กลางของอุตสาหกรรมยานยนต์ในสหรัฐ โดยผู้ผลิตรถยนต์ "บิ๊กทรี" อันได้แก่ เจนเนอรัลมอเตอร์, ฟอร์ดมอเตอร์ และ สเตลแลนติส อเมริกาเหนือ (ไครส์เลอร์) ต่างมีสำนักงานใหญ่ตั้งอยู่ในเขตเมโทรดีทรอยต์ทั้งสิ้น เมืองนี้ยังเป็นที่ตั้งของท่าอากาศยานเมโทรดีทรอยต์ ซึ่งเป็นหนึ่งในท่าอากาศยานหลักที่สำคัญที่สุดในสหรัฐ ดีทรอยต์และเมืองวินด์เซอร์ของแคนาดาที่อยู่ติดกัน ประกอบกันเป็นด่านพรมแดนระหว่างประเทศที่มีความพลุกพล่านเป็นอันดับสองในอเมริกาเหนือ รองจากแซนดีเอโก–ติฆวานา

วัฒนธรรมของดีทรอยต์มีความโดดเด่นในด้านความหลากหลาย โดยมีอิทธิพลทั้งจากระดับท้องถิ่นและระดับนานาชาติ ดีทรอยต์เป็นต้นกำเนิดของแนวดนตรีอย่างโมทาวน์และเทคโน ทั้งยังมีบทบาทสำคัญในการพัฒนาแจ๊ส, ฮิปฮอป, ร็อก และพังก์ จากผลของการเติบโตอย่างรวดเร็วของเมืองในช่วงปีที่รุ่งเรืองที่สุด ดีทรอยต์จึงมีอนุสรณ์สถานทางสถาปัตยกรรมและสถานที่ทางประวัติศาสตร์ที่มีเอกลักษณ์ระดับโลกมากมาย นับตั้งแต่คริสต์ทศวรรษ 2000 ความพยายามในการอนุรักษ์สามารถรักษาชิ้นงานทางสถาปัตยกรรมไว้ได้หลายแห่ง และประสบความสำเร็จในการฟื้นฟูขนานใหญ่หลายโครงการ รวมถึงการบูรณะโรงละครและสถานที่เพื่อความบันเทิงทางประวัติศาสตร์หลายแห่ง การปรับปรุงตึกระฟ้า, สนามกีฬาแห่งใหม่ และโครงการฟื้นฟูพื้นที่ริมแม่น้ำ ดีทรอยต์เป็นจุดหมายปลายทางยอดนิยมสำหรับการท่องเที่ยวที่เพิ่มขึ้นอย่างต่อเนื่อง โดยรองรับผู้มาเยือนประมาณ 16 ล้านคนต่อปี ใน ค.ศ. 2015 องค์การยูเนสโกได้กำหนดให้ดีทรอยต์เป็น "เมืองแห่งการออกแบบ" ซึ่งเป็นนครแห่งแรกและแห่งเดียวในสหรัฐที่ได้รับตำแหน่งนี้

## หมายเหตุ

## อ้างอิง

## อ่านเพิ่ม

* 
* 
* 
* Barrow, Heather B. *Henry Ford's Plan for the American Suburb: Dearborn and Detroit*. DeKalb, IL: Northern Illinois University Press, 2015.
* Bates, Beth Tompkins. *The Making of Black Detroit in the Age of Henry Ford*. Chapel Hill, NC: University of North Carolina Press, 2012.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Farmer, Silas. (1884) (July 1969) ''The history of Detroit and Michigan, or, The metropolis illustrated: a chronological cyclopaedia of the past and present: including a full record of territorial days in Michigan, and the annuals of Wayne County'', in various formats at Open Library.
* 
* 
* Galster, George. (2012). *Driving Detroit: The Quest for Respect in the Motor City* University of Pennsylvania Press
* 
* 
* 
* 
* 
* Holli, Melvin G., and Jones, Peter d'A., eds. *Biographical Dictionary of American Mayors, 1820-1980* (Greenwood Press, 1981) short scholarly biographies each of the city's mayors 1820 to 1980. online; see index at p.&nbsp;408 for list. 
* 
* 
* 
* 
* 
* 
* 
* 
* Philp, Drew (2017). *[http://drewphilp.com A $500 house in Detroit: rebuilding an abandoned home and an American city.]* Scribner.
* 
* 
* 
* Powell, L. P (1901). "Detroit, the Queen City", *Historic Towns of the Western States* (New York).
* 
* 
* 
* 
* 
* 
* 
* 

### แหล่งข้อมูลปฐมภูมิ
* Moon, Elaine Latzman (1994). *Untold tales, unsung heroes: an oral history of Detroit's African American community, 1918-1967*, online.

## แหล่งข้อมูลอื่น

* 
* Detroit Regional Chamber
* 
* Labor, Urban Affairs and Detroit History archival collections at the Walter P. Reuther Library
* Virtual Motor City Collection at Wayne State University Library, contains over 30,000 images of Detroit from 1890 to 1980
* "In Energized Detroit, Savoring an Architectural Legacy". *The New York Times*. March 26, 2018.


หมวดหมู่:เมืองในรัฐมิชิแกน